हुन तक्कर उत्तरांचल दे हरिद्वार ते उत्तर प्रदेश दे प्रयाग इलाहाबाद च गै अर्धकुंभ दा आयोजन होंदा रेआ ऐ ब हुन इस ब‘रे थमां उज्जैन च बी अर्धकुंभ आयोजन दी तैआरी कीती जा रही ऐ। हालांके इस ब‘रे एह् इक दिन लेई एह् प्रतीकात्मक रूपै कन्नै गै मनाया जाग। बाद च हर 6 ब‘रे अर्धकुंभ आयाजित करने दी योजना ऐ। देश दे चार थाह्‌रें उज्जैन, हरिद्वार, नासिक, महाराष्ट्र ते प्रयाग च धार्मिक महापर्व कुंभ दे आयोजन ब‘रें थमां होंदे रेह् न ब एह् पर्व हर 12 ब‘रे परैंत उस्सै स्थल उप्पर आयोजत होई सकदा ऐ।